 Xubnaha isbahaysiga dimuqraadiyad doonka KULMIYE, ayaa war wartiyeed ay soo saareen waxay ku tilmaameen tallaabadii xisbiga lagaga saaray shan xubnood mid sharci darro ah oo ka turjumaysa siyaasadda gurracan ee Muuse Biixi Cabdi, iyada oo dhanka kalena xalay ay ka jawaabeen hogaanka xisbiga KULMIYE war murtiyeedkaa isla markaana ay xilkii iyo xubinimadii xisbigana mar-labaad ka saareen gudoomiye ku xigeenka labaad ee xisbiga KULMIYE xildhibaan Waabeeyo iyo gudoomiye ku xigeenka saddexaad ee KULMIYE mudane Talyanle oo kamida garabka isbahaysiga. 